Svečano otvaranje energetski obnovljene zgrade Područne škole Belaj

Završen je projekt Energetske obnove zgrade Područne škole Belaj u ukupnoj vrijednosti od 1,5 milijuna kuna. Više od polovice bespovratna su sredstava iz fondova Europske unije zahvaljujući Ministarstvu graditeljstva i prostornog uređenja te partnerstvu Fonda za zaštitu okoliša i energetsku učinkovitost kao i Ministarstvu regionalnog razvoja i fondova Europske unije. Preostalih 700 000, 00 kuna osigurala je Karlovačka županija. Sredstva za uređenje okoliša škole osigurana su od strane Općine Barilović.

**Svečano otvorenje energetski obnovljene zgrade PŠ Belaj bit će u nedjelju, 4. studenog 2018. godine u 13.00 sati** nakon mise i komemoracije u sjećanje na žrtve Domovinskog rata i žrtve Drugog svjetskog rata i poraća našeg kraja.

**Pozivamo učenike i njihove roditelje, zaposlenike škole i mještane naše općine te sve zainteresirane da prisustvuju ovom svečanom trenutku!**

Područnu školu Belaj trenutno polazi 57 učenika, osigurana im je školska prehrana, izborna nastava njemačkog i talijanskog jezika, a od ove godine i izborna nastava informatike zahvaljujući eksperimentalnom programu Škola za život. Škola je u projektu e-Dnevnik od 2013. godine. Škola ima bežičnu mrežu, a svaki razred projektor i računalo. Od ove školske godine svi učenici prvog razreda dobili su školske tablete za rad na digitalnim materijalima. Škola je uključena u projekt Školske sheme u sklopu koje provodi prateće obrazovne mjere. Također se uključila u projekt „Perunika hrvatski nacionalni cvijet u osnovnim školama u Karlovačkoj županiji“.

Škola je prvi put izgrađena tijekom 1912. godina, a s radom je započela 1. siječnja 1913. godine te je ove godine napunila **105. godina rada** od svog postanka. Godine 1991. škola je zapaljena nakon izlaska neprijateljskih tenkova iz vojarne Logorište. Tenkovi su izašli iz vojarne 4. studenog 1991. te su u njoj boravili neprijateljski vojnici sve do sljedećeg dana kada su se morali povući s našeg područja. Pri odlasku zapalili su školu.

Škola je obnovljena 1995. godine. U obnovi škole je uz Karlovačku županiju sudjelovalo i stanovništvo Južnog Tirola. Pomoć vrijedna 470.000,00 tadašnjih maraka stigla je zahvaljujući prijateljskim vezama Marije i Željka Gobeca i Renea Korpera, zagrbačkih skijaša i planinara. Na inicijativu Günthera Adanga, gradonačelnika Brunecka 52 općine regije Trentino u Južnom Tirolu počele su slati humanitarnu pomoć Hrvatskoj.

Otvorenju obnovljene škole prisustvovali su Günther Adang, gradonačelnik Brunecka, dr, Ferdinand Rottensteiner, načelnik općine Ritten te Alessandro Giordani iz Brunecka. Prigodom otvorenja gradonačelnik Adang je rekao: „Željeli smo izgraditi baš školu jer mislim da je sreća i budućnost jednog naroda u njegovoj djeci. A baš su djeca u vašoj zemlji ponajviše propatila.“

**Nakon 27 godina školska zgrada je ponovo obnovljena te je energetski učinkovita. Nalazi se u sastavu Osnovne škole Barilović. Jedna je od rijetkih škola u kojoj je broj učenika u porastu.**

**Pozivnice poslati:**

Ministarstvo graditeljstva i prostornog uređenja

n/p ministra Predraga Štromara

Ulica Republike Austrije 20, Zagreb

Ministarstvo regionalnog razvoja i fondova Europske unije

n/p ministrice Gabrijele Žalac

Miramarska cesta 22  
10000 Zagreb

Ministarstvo znanosti i obrazovanja

n/p ministrice Blaženke Divjak

Donje Svetice 38, 10000 Zagreb

Fond za zaštitu okoliša i energetsku učinkovitost

n/p direktora Dubravka Ponoša  
Radnička cesta 80, 10000 Zagreb

Karlovačka županija

n/p župana Damira Jelića

1. Vraniczanya 2

Općina Barilović

n/p načelnika Dražena Perakovića

47252 Barilović

SA BIŠĆAN d.o.o.

n/p direktora Alenka Bišćana

Podvožić 16, 47 250 Duga Resa

CONVEXO d.o.o. za graditeljstvo i usluge

n/p Hrvoja Dvorabića

*Ulica kralja Tomislava 10A, Karlovac (3.kat)*

SNAGA IDEJE d.o.o.

n/p direktorice Željke Gomuzak Anić

Travanjska 14, Zagreb

Župa svetog Josipa i Gospe Lurdske

n/p velečasnog Tomislava Krajačića

Leskovac Barilovićki

47252 Barilović

GOVOR U PRIGODI SVEČANOG OTVARANJA ENERGETSKI OBNOVLJENE ZGRADE PŠ BELAJ

Dobar dan svima!

Posebna mi je čast i zadovoljstvo biti ovdje ispred energetski obnovljene zgrade PŠ Belaj u kojoj sam bila učenica te zatim radila kao učiteljica. Vjerujem da se i vi danas osjećate jednako ponosno jer ste bili učenici ove škole ili su to sada vaša djeca.

Škola je prvi put otvorena 1913. godine te je ove godine napunila **105. godina rada**. Godine 1991. škola je teško stradala. Neprijateljski tenkovi koji su izašli iz vojarne Logorište na današnji dan pri odlasku su zapalili školu.

Škola je obnovljena 1995. godine. U obnovi škole je uz Karlovačku županiju sudjelovalo i stanovništvo Južnog Tirola.

**Nakon 27 godina školska zgrada je ponovo obnovljena te je energetski učinkovita. Nalazi se u sastavu Osnovne škole Barilović. Jedna je od rijetkih škola u kojoj je broj učenika u porastu.**

Školu trenutno polazi 57 učenika, osigurana im je školska prehrana, izborna nastava njemačkog i talijanskog jezika, a od ove godine i izborna nastava informatike zahvaljujući eksperimentalnom programu Škola za život. Škola je u projektu e-Dnevnik od 2013. godine. Ima bežičnu mrežu, a svaki razred projektor i računalo. Ove školske godine učenici prvog razreda dobili su školske tablete za rad na digitalnim materijalima. Škola sudjeluje u projektu Školske sheme u sklopu koje provodi projekt Nastava u vrtu. Svi učenici dobivaju besplatne udžbenike i RB od Općine Barilović dugi niz godina.

Dopustite mi sada da se u ime svih prisutnih zahvalim onima koji su sudjelovali u obnovi škole.

* Ministarstvu graditeljstva i prostornog uređenja i ministru Predragu Štromaru te
* Ministarstvu regionalnog razvoja i fondova Europske unije i ministrici Gabrijeli Žalac **na 800 000,00 kn bespovratnih sredstava iz fondova EU**
* *Fondu za zaštitu okoliša i energetsku učinkovitost i direktoru Dubravku Ponošu za partnerstvo na projektu*
* Karlovačkoj županiji i županu Damiru Jeliću na sufinanciranju projekta energetske učinkovitosti od ukupno 700 000,00 kn
* Općini Barilović i načelniku Draženu Perakoviću za uređenje okoliša škole i opremljenost škole nastavnim pomagalima
* Izvođaču radova SA BIŠĆAN d.o.o. i direktoru Alenku Bišćanu
* Projektantu Hrvoju Dvorabiću i tvrtki CONVEXO d.o.o.
* Konzultantici Željki Gomuzak Anić  i tvrtki SNAGA IDEJE d.o.o.
* Matiji i Stjepanu Štefancu iz Zajedničkog zidarskog obrta Rok
* članovima Školskog odbora Dominiku Banjavčiću, Mariu Marčacu, Miroslavu Škrtiću, Damiru Župčiću, Patrisu Šuperu i Dejani Kirinčić na čelu sa predsjednicom Mirjanom Vranić Šušlje na svesrdnoj pomoći i donošenju važnih odluka tijekom ovog zahtjevnog projekta
* mojim suradnicama Sanji Zetović Dujmović i Tamari Polović na brojnim poslovima koje je smo zajedno odrađivale nerijetko van radnog vremena
* Želim naglasiti da smo pored obnove zgrade dobili priliku izvoditi kvalitetniju i suvremeniju nastavu i dodatno opremiti školu zahvaljujući ulasku u eksperimentalni program Škola za život te se ovom prigodom zahvaljujem Ministarstvu znanosti i obrazovanja, posebno pomoćnici ministrice Lidiji Kralj na ukazanom povjerenju (Gospođa Kralj ispričala se što zbog brojnih obaveza nije danas s nama i zaželjela nam uspješan rad u obnovljenoj i uljepšanoj školi. Također nam zahvaljuje na svim aktivnostima koje kao eksperimentalna škola potičemo i dijelimo).
* i na kraju ŽELIM zahvaliti učiteljima koji rade u ovoj školi, pripremaju predivne božićne priredbe, unaprjeđuju rad škole i pridonose kvaliteti nastave: Renatu Iliću, Barici Banjavčić, Marijani Bosiljevac, Nadi Višal, Karolini Čorak, vjeroučiteljici Dubravki Beljan i vjeroučitelju Juri Gagiću, učiteljicama njemačkog i talijanskog jezika Dariji Peraković, Aniti Milunić, učitelju informatike Mariu Zovkiću, zatim učiteljima Josipu Novoselu i Andreji Bišćan, Nevenki Mikulić i Petri Poljak te učiteljima koji su donedavno ovdje radili Dušku Gvozdiću i Jeleni Rimay.
* Zahvaljujem i tehničkom osoblju Jadranki Bosiljevac, Ivani Marčac i Juraju Štefancu na svakodnevnom trudu u okviru svojih obaveza kao i učitelju Ivanu Tomičiću koji danas sudjeluje u programu.

**Slijedi kratki program koji su pripremili učenici.**

Pozivam sada našeg cijenjenog gosta  **župana Damira Jelića da nam se obrati.**

Blagoslov škole

Molim velečasnog Tomislav Krajačić da blagoslovi školsku zgradu kao i nas koji u njoj radimo i učimo.

Zahvaljujem svima na dolasku i pozivam vas da uđete u školu i razgledate je.

**Vesna Car, ravnateljica škole**

**PROTOKOL**  
(13.00 sati – vjerojatno ćemo kasniti)  
1. Intoniranje himne  
2. Pozdrav ravnateljice s nekoliko riječi o školi i zahvala zaslužnima za obnovu škole  
3. Kratki program učenika – Recitacije – prvi do četvrti razred

Pjesma Tvoja zemlja   
4. Obraćenje cijenjenih gostiju (**župan Damir Jelić**)  
5. Blagoslov škole - župnik